《寄唐子方殿院》
宋代·陈洙

子方簪笔侍丹墀，忧国忘家世所知。
三谏未终先窜逐，一身虽贱系安危。
火中圭璧含真彩，雪外杉松挺直枝。
荆楚秋风共谁语，劝君频访贾生祠。

作者简介：（1013—1061）宋建州建阳人，字思道。仁宗庆历二年进士。历殿中侍御史。嘉祐六年上疏助司马光乞早建储嗣，曰：陛下以臣怀异日之图，莫若杀臣之身，用臣之言。疏方上，即饮药以卒。奏下，大计遂定。仁宗闻洙死，赐钱十万。有《春秋索隐论》、《御史奏疏》及文集。